Hanaborg holdeplass

Hanaborg holdeplass er en holdeplass for lokaltrafikk i Lørenskog som går mellom Oslo og Lillestrøm langs Hovedbanen. Stasjonen ligger 15,5 km fra Oslo sentralstasjon, og ble opprettet 1. oktober 1956. Den ligger 169,38 moh., noe som er det høyeste punktet på den opprinnelige jernbanestrekningen Oslo–Stockholm.

Spørsmålet om holdeplass ved Hanaborgtoppen hadde blitt bragt på banen av bygningsrådet allerede i 1941, og i 1952 kom Velforeningenes Fellesutvalg med en anmodning til kommunen om å få til et stoppested. Lørenskog kommune måtte stå for halvparten av utgiftene til stasjonen, og velforeningene i Haneborglia og Fjellhamarskogen samlet inn penger til formålet. Til sist ble tilskuddet fra Lørenskog i sin helhet dekket av kommunen, og velforeningene fikk dermed refundert sine innsamlede midler.

Med holdeplassen på Hanaborg ble det også mulig å krysse jernbanesporet her. Tidligere hadde folk egentlig vært nødt til å gå om stasjonen på Fjellhamar, men det hendte titt og ofte at det ble klipt hull i gjerdet langs sporet, slik at folk kunne krysse sporet. Hele Hanaborg stasjon ble pusset opp fra februar 2012, den skulle være ferdig høsten 2012, men grunnet problemer under den gamle jernbanen ble ikke stasjonen ferdig før år 2014.

Litteratur

Eksterne lenker 

Jernbanestasjoner på Hovedbanen
Jernbanestasjoner i Akershus
Transport i Lørenskog
Jernbanestasjoner åpnet i 1956
1956 i Norge
Byggverk i Lørenskog